עורכת. היתה עורכת תוכניות בגלי צה"ל, ב-1977 הקימה את מפעל תוכניות "האוניברסיטה המשודרת", אותו הפיקה וערכה עד מותה
נולדה ב-1943 למשפחת וגשל. מאוחר יותר שינתה שמה ליובל ואחר כך כך ליובל-אלחנתי, עם נישואיה לאמן משה אלחנתי. עבדה בחברת ההפקות "בימות" של יעקב אגמון, ומשם הגיעה לתחנת הרדיו של גלי צה"ל ועבדה שם בתפקידי עריכה, בין השאר ערכה את סדרות התוכניות "זו היתה השנה שהיתה" ו"עולמם של... ". על אחת מן התוכניות בסדרה האחרונה, "עולמה של יולדת", קיבלה את פרס רשות השידור. הקימה את מפעל תוכניות "האוניברסיטה המשודרת" בגלי צה"ל, והיתה העורכת והמפיקה הראשונה שלו מ-1977 ועד לפטירתה. על מפעל זה היתה מועמדת לקבלת פרס ישראל. כתבה במגזין הטיולים "מסע אחר". נפטרה ב-27 בדצמבר 2000 ממחלת הסרטן. לאחר פטירתה נקראה סדרת תוכניות "האוניברסיטה המשודרת" על שמה.